پرتگالی

**پرتگیزی بولی**  ہند-یورپی بولیاں دے ٹکر دی اک بولی اے۔  اصل وچ  ایہ پرتگال دی قومی بولی اے پر پرتگال دیاں کئی پرانیاں کالونیاں جاں مل مارے علاقاےآں چ وی ایہ بولی جاندی اے جنہاں چ برازیل، موزمبیق، انگولا، کیپ ورڈے، گنی بساؤ تے  ساؤ ٹومے تے پرنسیپی شامل نیں۔ٰ ایہ مکاؤ (چین)، چڑھدا تیمور ، استوائی گنی چ وی  دفتری بولی اے۔ٰ

ایہ دنیا چ بولے جان آلی پنجویں وڈی بولی اے۔ ایہ لاطینی امریکہ چ بولے جان  آلی سبتوں وڈی بولی اے۔ ایہ یورپی یونین دی دفتری بولی منی گئی اے۔

مارچ 2006 چ پرتگالی بولی دا عجائب گھر ساؤ پاؤلو، برازیل چ کھولا گیا۔

## تریخ
جدوں رومی جزیرہ نما آئبیریا چ 216 قبل مسیح چ داخل ہوے تو اوہ لاطینی بولیا کردے سن۔ انہاں نے ایہ بولی ایتھے وی رائج کیتی۔ پرتگالی اک پرانی بولی توں نکلی اے جسنوں تریخ دان پرانی پرتگیزی آکھدے نیں ۔
## جغرافیائی کھلار
پرتگالی برازیل دی وڈی گنتی دی بولی اے ۔ تے پرتگال دے لوکاں دی اکثریت وی پرتگالی بولدی اے,

ساؤ ٹومے تے پرنسیپی دی 1991 دی جنگننا مطابق ایتھے دی 99.8% لوک گنتی پرتگالی بولدی اے ۔

انگولا دی 75% آبادی پرتگالی نوں ماں بولی طور بولدی  تے 85% روانی نال بولدی اے. 
2007 دی موزمبیق دی جنگننا مطابق 40% توں ودھ موزمبیق دے لوک پرتگالی بولی نوں ماں بولی طور بولدے نیں تے 60% لوک اسنوں روانی نال بولدے نیں 
گنی بساؤ دی 30% لوک گنتی پرتگالی نوں ماں بولی طور بولدی اے تے ساری آبادی پرتگالی مڈھ دی کیرول بولی سمجھدے نیں کیپ ورڈے دی بوہتی لوک گنتی وی پرتگالی بول سکدی اے ۔
## سرکاری بولی
پرتگالی بولی انگولا، برازیل، کیپ ورڈے، چڑھدا تیمور، گنی بساؤ ، موزمبیق، پرتگال، ساؤ ٹومے تے پرنسیپی تے یوراگوۓ دی سرکاری بولی اے 
### بولن آلے
پرتگالی بولن آلے دیس تے لوک گنتی اینج اے :

## پرتگالی دے لہجے
برازیل ، پرتگال تے دوجے پرتگالی بولن آلے دیساں چ پرتگالی بولی دے کئی وکھ وکھ لہجے بولے جاندے نیں ، کلے پرتگال چ اس بولی دے کئی لہجے نیں ۔
### ہور دیساں چ
پرتگالی بولن آلے دیساں توں اڈ دنیا دے کئی علاقے جہڑے پہلے [پرتگال دے مل ہیٹھ سن اوتھے حالے وی پرتگالی دے مقامی لہجے بولے جاندے نیں ۔

اینہاں دا ویروا اینچ اے :
* — [http://cvc.instituto-camoes.pt/hlp/geografia/som87.html ''Português cabo-verdiano'']  (کیپ ورڈی پرتگالی)
* — [http://cvc.instituto-camoes.pt/hlp/geografia/som88.html ''Guineense'']  (گنی پرتگالی)
*  —    (گوا پرتگالی تے دمنی پرتگالی)
* — [http://cvc.instituto-camoes.pt/hlp/geografia/som92.html ''Macaense'']  (مکاؤ پرتگالی)
* — [http://cvc.instituto-camoes.pt/hlp/geografia/som89.html ''Moçambicano'']  (موزمبیق پرتگالی)
* — [http://cvc.instituto-camoes.pt/hlp/geografia/som83.html ''Santomense'']  (ساؤ ٹومی پرتگالی)
* — (آلنٹیئن پرتگالی تے ہور جنہاں نوں کدی کدی وکھ بولی وی سمجھیا جاندا اے جداں گلیشی تے فالا بولی )
* —(یوراگوئی پرتگالی بولی)
* — [http://cvc.instituto-camoes.pt/hlp/geografia/som84.html ''Timorense'']  (چڑھداتیمور پرتگالی)

== نالدیاں بولیاں ==
 

پرتگالی بولی [رومانی بولیاں دی لہندیاں آئبیری بولیاں شاخ نال تعلق رکھدی اے ۔اس گروپ دیاں تھلویاں بولیاں نال اسدے خاص تعلق نیں:

*گلیشی بولی ، فالا بولی تے ریورنسے پورتونہال بولی ، پرتگالی بولی دیاں سبتوں نیڑلیاں رشتےدار بولیاں نیں ۔
*میراندی بولی ، لیونی بولی ،استوری بولی ،ایکستریمادوری بولی تے کانتابری بولی (استور لیونی بولیاں) ۔میراندی بولی اکو کلی بولی اے جسنوں پرتگال چ پرتگالی دے نال مقامی تسلیم شدہ بولی اے 
*ہسپانوی (سپینی بولی) تے کالو بولی پرتگیزی نال ملدیاں نیں ۔

پرتگالی دوجیاں رومانی بولیاں ،فرانسیسی تے اطالوی  نال بولن  سمجھن چ اوکھی اے ، حالانکہ اینہان بولیاں چ گرائمر تے ووکیلبلری کافی ملدی جلدی اے ۔

پرتگالی تے گلیشی بولی بولن آلے اک دوجے نال سوکھیائی نال بول تے سمجھ سکدے نیں ۔ ہسپانوی بولن آلے پرتگالی نوں کجھ حد تک ای سمجھ تے بول سکدے نیں بھانویں اینہاں دونہاں وچکار 89% گرائمر تے بناوٹ اک جیسی اے ۔

## ہور ویکھو
*پرتگال
*برازیل
*پرتگیزی

## حوالے

## باہرلے جوڑ

*

گٹھ:بولیاں
گٹھ:بولی
گٹھ:دنیا دیاں بولیاں
گٹھ:زباناں
گٹھ:لسانیات
گٹھ:بولیاں بلحاظ دیس
گٹھ:یورپ دیاں بولیاں
گٹھ:یورپی بولیاں
گٹھ:یورپی دیساں دیاں بولیاں
گٹھ:پرتگال دیاں بولیاں
گٹھ:ہند یورپی بولیاں
گٹھ:برازیل
گٹھ:پرتگال
گٹھ:یورپی یونین